બન્ને આ સ્ક્રિપ્ટ વેચવા માટે જાતજાતના નુસખા અજમાવે છે, પણ એ ખરીદવા કોઈ તૈયાર નથી થતું. એક દિવસ અનાયાસે ગૉન્ઝો કપૂર નામના એક જાણીતા રાઇટરને બન્ને મળે છે. ગૉન્ઝો ‘સુલેમાની કીડા’ સાંભળીને ખુશ થાય છે, પણ તેને રશિયાના મહાન ફિલ્મ-ડિરેકટર તાર્કોવસ્કીના જીવન પરથી ફિલ્મ બનાવવી છે. ગૉન્ઝો આ બન્ને રાઇટરને એ વિષય પર કામ સોંપીને ત્રણ દિવસમાં સ્ટોરી લઈને આવવાનું કહે છે. પ્રૉબ્લેમ એ થાય છે કે આ જ ત્રણ દિવસના સમયગાળામાં દુલાલ-મૈનકની લાઇફમાં રુમા નામની બોહેમિયન ફોટોગ્રાફર આવે છે અને દુલાલ તેના પ્રેમમાં પડી જાય છે. ત્રણ દિવસમાં રુમા પાછી પોતાને દેશ જવાની છે. જો રુમાની સાથે રહેવું હોય તો હવે દુલાલના હાથમાં ત્રણ જ દિવસ છે અને આ જ ત્રણ દિવસ એવા છે જેમાં તેણે પોતાની ડ્રીમ-કરીઅરને પણ અચીવ કરવાની છે. આ ત્રણ દિવસ જે છે એ ફિલ્મ ‘સુલેમાની કીડા’નું હાર્દ છે.પ્રેમ કે પ્રોફેશન એ વાત ફિલ્મ સમજાવે છે. ફિલ્મમાં દિલ્હી અને મુંબઈના થિયેટર સાથે સંકળાયેલા ફ્રેશ ફેસ લેવામાં આવ્યા છે.